L 320/6
HR
Službeni list Europske unije
14.12.2022.
Članak 2.
Definicije
Za potrebe ove Uredbe primjenjuju se sljedeće definicije: — „kriteriji u pogledu sječe na nacionalnoj ili podnacionalnoj razini” znači kriteriji navedeni u članku 29. stavku 6. točki (a) Direktive (EU) 2018/2001, — „kriteriji u pogledu sječe na razini područja nabave” znači kriteriji navedeni u članku 29. stavku 6. točki (b) Direktive (EU) 2018/2001, — „zemlja sječe” znači zemlja ili državno područje na kojem je posječena sirovina šumske biomase, — „zasađena šuma” znači šuma koja se pretežno sastoji od stabala uzgojenih sadnjom i/ili planskim sijanjem pod uvjetom da posađena ili posijana stabla čine više od pedeset posto drvne zalihe u fazi zrelosti; uključuje izdanačke sastojine prvotno posađenih ili posijanih stabala. — „plantažna šuma” znači zasađena šuma kojom se intenzivno upravlja i koja u odnosu na sadnju i zrelost sastojine ispunjava sve sljedeće kriterije: jedna ili dvije vrste, isti dobni razred i pravilan razmak.
Uključuje plantaže kulture kratkih ophodnji za drvo, vlakna i energiju, a isključuje šume zasađene radi zaštite ili obnove ekosustava te šume nastale sadnjom ili sijanjem kod kojih su zrele sastojine slične ili će biti slične šumama koje se prirodno obnavljaju, — „panjevi i korijenje” znači dijelovi volumena cijelog stabla, isključujući volumen drvne biomase iznad panja, pri čemu se smatra da je visina panja ona visina na kojoj bi se stablo posjeklo prema uobičajenim praksama sječe u relevantnoj zemlji ili regiji, — „mrtvo drvo” znači sva neživa drvna biomasa koja nije sadržana u listincu, stojeća, na tlu ili u zemlji, uključujući drvo koje leži na tlu, grubi drvni otpad, mrtvo korijenje i panjeve promjera 10 cm ili više ili bilo kojeg promjera koji se upotrebljava u predmetnoj zemlji, — „dugoročni proizvodni kapacitet” znači zdravlje i mogućnost šume da neprekidno i održivo pruža dobra, kao što su drvo različitih razreda kvalitete i proizvodi koji nisu drvo, te usluge ekosustava, uključujući pročišćavanje vode i zraka, održavanje staništa divljih vrsta, rekreaciju ili kulturni kapital, tijekom dužeg razdoblja i, ako je primjenjivo, uz premošćivanje više uzastopnih ophodnji u šumarstvu, — „sustav upravljanja” znači informacije prikupljene o šumskom zemljištu na razini područja nabave, među ostalim u obliku teksta, zemljovida, tablica i grafikona, i strategije ili upravljačke aktivnosti koje se planiraju ili su provedene radi ostvarivanja ciljeva upravljanja šumskim resursima ili njihova razvoja, — „prirodne nepogode” imaju značenje koje im je dano u članku 3. točki 9.
Uredbe (EU) 2018/841 Europskog parlamenta i Vijeća (4), — „neto godišnji prirast” znači godišnji rast volumena zaliha živih stabala koje su dostupne, umanjen za prosječnu prirodnu smrtnost stabala tih zaliha, — „kriteriji u pogledu korištenja zemljišta, prenamjene zemljišta i šumarstva (LULUCF) na nacionalnoj razini” znači kriteriji navedeni u članku 29. stavku 7. točki (a) Direktive (EU) 2018/2001, — „kriteriji u pogledu korištenja zemljišta, prenamjene zemljišta i šumarstva (LULUCF) na razini područja nabave” znači kriteriji navedeni u članku 29. stavku 7. točki (b) Direktive (EU) 2018/2001, — „zaliha ugljika” ima značenje koje joj je dano u članku 3. točki 4.
Uredbe (EU) 2018/841, — „ponor ugljika” ima značenje koje mu je dano u članku 3. točki 1.
Uredbe (EU) 2018/841, (4) Uredba (EU) 2018/841 Europskog parlamenta i Vijeća od 30. svibnja 2018.
o uključivanju emisija i uklanjanja stakleničkih plinova iz korištenja zemljišta, prenamjene zemljišta i šumarstva u okvir za klimatsku i energetsku politiku do 2030.
te o izmjeni Uredbe (EU) br.
525/2013 i Odluke br.
529/2013/EU (SL L 156, 19.6.2018., str. 1.).